Rikunarita-ORG/Wikinium huggingface dataset:
# Klasika liberalismo

| Klasika liberalismo |
| --- |
|  |
| **politika ideologio politika filozofio**  |
| **liberalismo** |
|  |

**Klasika liberalismo** estas termino uzata por liberalismo en ĝia originala formo. Temas pri politika ideologio kaj filozofio kiu asertas homajn rajtojn kaj liberecojn, specon de liberalismo. Klasika liberalismo aparte emfazas la bezonon de ekonomia libereco kaj subtenas ekonomian liberalismon kaj fiskan konservativismon (d:Q2698984).

Diversaj fruaj formoj de liberalismo estas nomataj **klasika liberalismo** : unuflanke, la instruoj de la filozofiaj teoriuloj John Locke kaj Immanuel Kant, kiuj sisteme fondis liberalismon kiel politikan ideologion,  kaj, aliflanke, ekde la komenco de la 20-a jarcento, "klasika liberalismo" ankaŭ estis uzata por priskribi la ekonomiajn politikajn ideojn de la plej gravaj reprezentantoj de klasika ekonomiko kaj liberkomerca teorio.

En praktiko, la terminoj klasika liberalismo kaj dekstrulo-libertarianismo ofte estas uzataj interŝanĝeble, sed la unua termino havas pli mallarĝan kaj pli klare difinitan difinon. Dum libertarianismo estas kolektiva termino por ideologioj bazitaj sur la principo de neagreso, kaj inkluzivas ĉion de minarkiismo ĝis anarki-kapitalismo, klasika liberalismo rilatas al la ideologio, kiu aperis dum la Klerismo, kiu asertis, ke la tasko de la registaro estis protekti kaj subteni la rajtojn de siaj civitanoj. Opozicio al publika reguligo kaj interveno estis forta, kaj tial oni kredis, ke la registaro devus zorgi nur pri polico, justeco kaj defendo - en iuj kazoj ankaŭ pri sanitaraĵoj kaj similaj - dum aliaj taskoj devus esti lasitaj al la merkato. Tia ŝtato ofte nomiĝas noktgardista ŝtato (d:Q1444611).

La fundamento de klasika liberalismo estas negativa libereco, kie ĉiu individuo posedas sian propran korpon, pensadon kaj agon. El tio do devenas posedrajtoj, religia libereco kaj parollibereco.

Famaj reprezentantoj aŭ antaŭuloj de *klasika liberalismo* estis, krom la menciitaj, la teoriulo de la socia kontrakto Thomas Hobbes, la demokrata teoriulo Alexis de Tocqueville, la fondinto de la liberala eduka idealo Wilhelm von Humboldt kaj Johann Gottlieb Fichte, kiu influis la disvolviĝon de nacia liberalismo.

## Referencoj
# Lockheed Martin F-35 Lightning II

| Lockheed Martin F-35 Lightning II |
| --- |
|  |
| Tipo: | Kaŝĉasaviadilo |
| Fabrikanto: | Lockheed Martin |
| Unua flugo: | 15-an de decembro 2006 |
| Enkonduko: | 31-an de julio 2015 (USMC) 2-an de aŭgusto 2016 (USAF) |
| Produktperiodo: | Ekde 2006 |
| Produktokvanto: | 231 |
|  |

La **Lockheed Martin F-35 Lightning II (F-35)** estas Usona multrola kaŝĉasaviadilo.

La F-35 estis konsiderita kiel kontraŭparto de F-22. Kontraste al F-22, F-35 permesiĝis eksporton ekde Usono. La F-35 estas prilaborata de pluraj partoprenantoj, kiel Usono kaj Unuiĝinta Reĝlando, Kanado kaj aliaj. Pluraj aviadkompanioj kiel Lockheed Martin kaj Pratt & Whitney, Northrop Grumann partoprenis en prilaboro de F-35. Originale F-35 estis planita por anstataŭi F-16, sed pro alta prilaborkosto prokrastis produktadon. La F-35 komencis servon ekde 2015 en Usono.

## Historio

La projekto de F-35 estis komencita el Programo Joint Strike Fighter (JSF, esperante Komuna Frapa Ĉasaviadilo). La Programo JSF intencis anstataŭi regularajn ĉasaviadilojn kun kaŝcaŝaviadilo. Kiel komuna projekto de USAF kaj USMC, projekto estis komencita en 1993, kaj la modelo de Lockheed Martin, X-35 estis selektita. La prototipo X-35 unue flugis la 24-an de oktobro 2000, kaj unua produkta modelo, F-35A finis unuan flugon la 15-an de decembro 2006.

Sed post la unua flugo, kaj aldono de dezajno altigis prilaborkoston, speciale aldoni sekurecon de elektronikaj instrumentoj. En 2010, Usona senato estimis ke produktkosto estas estimita al 113 miiliono da dolaroj. La malsamo de postuloj inter partoprenantaj ŝtatoj ankaŭ prokrastis ellaboron de ĉasaviadilo.

Post la pluraj debatoj pri rendimento, La VTOL-a modelo F-35B oficiale enkondukis en Usona Marinfanteria Korpuso la 31-an de julio 2015, kaj konvencia modelo F-35A debutis la 2-an de aŭgusto 2016. Nuntempe ses landoj, ekzemple kiel Unuiĝinta Reĝlando, Italio kaj Pollando mendis F-35B kaj F-35A.

## Variantoj

La variantoj de F-35 Lightning II sur la Aerbazo Eglin, 2014.
* **F-35A** (2016) : Konvencia Ekfluga kaj Surteriĝa (CTOL) modelo, nuntempe uzata de Usona Aerarmeo.
* **F-35B** (2015) : Vertikala Ekfluga kaj Surteriĝa (VTOL) modelo, nuntempe uzata de Usona Marinfanteria Korpuso.
* **F-35C** (2018) : Modelo por Usona Mararmeo (USN).

## Referencoj

## Vidu ankaŭ

* Usona Aerarmeo
* Lockheed Martin F-22 Raptor
# Polvosekego

Farmisto kaj liaj du filoj dum polvoŝtormo en Kantono Cimarron, Oklahomo, Aprilo 1936. Ikona foto de Arthur Rothstein.
La **Polvosekego**, aŭ en angla *Dust Bowl*, estis periodo de akraj polvoŝtormoj kiuj ege damaĝis la ekologion kaj agrikulturon de prerioj el Usono kaj Kanado dum la 1930-aj jaroj; forta sekego kaj malsukceso apliki sekfarmajn metodojn por eviti la ventajn procezojn (venterozio) kaŭzis la fenomenon. Tiu sekego venis en tri tajdoj, 1934, 1936, kaj 1939–1940, sed kelkaj regionoj de altebenaĵoj suferis sekegajn kondiĉojn dum ĉirkaŭ ok jaroj. Kun nesufiĉa kompreno de la ekologio de la ebenaĵoj, farmistoj estis kondukintaj etendan profundplugadon de la praa grundopinto en la Grandaj Ebenaĵoj dum la antaŭa jardeko; tio forigis la indiĝenajn, profund-radikajn herbojn kiuj normale estis retenintaj grundon kaj humidecon eĉ dum periodoj de sekegoj kaj fortaj ventoj. La rapida mekanizado de farmekipaĵaro, speciale per malgrandaj benzin-traktoroj, kaj disvastigita uzado de kombajna rikoltilo kontribuis al decidoj fare de farmistoj konverti aridajn herbejojn (multo el kio ricevis ne pli ol 10 250 mm da precipitaĵo jare) por kultivi.

## Notoj
# Olimpika flago de Ĉina Tajpeo (Tajvano)

la "flago de Ĉina Tajpeo"
en komparo: la oficiala flago de Tajvano
La **"Olimpika flago de Ĉina Tajpeo"** estas uzata de la sportistaj teamoj de la Respubliko Ĉinio (kutime en Esperanto simple Tajvano laŭ la ĉefa insulo de ĝi), kiuj konkuras sub la titolo "Ĉina Tajpeo" dum la Olimpikoj kaj aliaj internaciaj eventoj, anstataŭ la flago kaj nomo de la Respubliko Ĉinio. Tio estas rezulto de la kompleksaj politikaj rilatoj inter la Respubliko Ĉinio kaj la Ĉina Popola Respubliko. La olimpika flago estas uzata ekde 1981, post la decido de la Internacia Olimpika Komitato ke teamoj de la Respubliko Ĉinio ne (plu) povus konkuri sub la nomo aŭ flago de la lando.

Pro tiu ĉi limigo, la Nacia Himno de la Respubliko Ĉinio ankaŭ ne povus esti ludita kiam la teamo gajnas medalojn, do, anstataŭe, la "Nacia Flaga Himno de la Respubliko Ĉinio" estas ludata dum la flaglevado de la medalceremonio.

La flago centre montras la bluan ĉielon kun blanka suno (la emblemo de la Respubliko Ĉinio kaj de la politika partio Kuomintango) kaj la olimpiajn ringojn, ĉirkaŭitajn de kvin-petala prunarba floro (la nacia floro de Tajvano) desegnita en ruĝa, blanka kaj blua koloroj (la koloroj de la flago de Tajvano).

Aldone al ĝia uzo en la olimpikoj, kelkaj firmaoj agantaj en kontinenta Ĉinio uzas la ĉinan flagon de "Ĉina Tajpeo" anstataŭ la flago de Tajvano por reprezenti Tajvanon ĉar la registaro de la Ĉina Popola Respubliko ne rekonas Tajvanon kaj siajn simbolojn.
# Ekonomio de Haitio

La **Ekonomio de Haitio** estas la plej malriĉa de Ameriko kaj de la Norda Hemisfero, tio estas, Haitio estas lando kun plej malgranda Malneta enlanda produkto per persono kaj unu el la plej neegalaj de la mondo. Ĝia laŭpersona rento estas ĉirkaŭ deka parto de tiu de ĝiaj najbaroj de la regiono de Karibio.

## Historio

Historia komparo de la laŭpersona MEP de Haitio kun aliaj landoj de la ĉirkaŭaĵo.
Haitio estis kune kun Bengalio, unu el la koloniaj posedoj pli profitodonaj por la eŭropa koloniado. Fakte Haitio estis grandparte la fonto de la riĉeco de Francio en la 18a jarcento. Tamen, dum la lasta jarcento ĝi estis sub efektiva politika kontrolo de usona registaro de kiam ties armeo invadis Haition en 1915.
La unua milita okupacio de Haitio fare de Usono, ordigita de la prezidanto Woodrow Wilson, daŭris de 1915 al 1934. Dum ĉi tiu periodo Usono apogis diktatorojn kiaj François Duvalier kaj lia filo Jean-Claude Duvalier kaj ili toleris la militan baton kontraŭ la unua prezidanto elektita demokratie post la diktatoreco de la Duvalieroj, Jean-Bertrand Aristide, kiu minacis per reformoj serioze demokratiaj ne konvenaj al la interesoj de la nordamerikaj investantoj.

Haitio ankoraŭ suferas la konsekvencojn de la puĉo de 1991 kaj la ekonomiaj politikoj kaj nerespondecaj financoj de la faktaj registaroj, kiuj akcelis forte la ekonomian malsupreniron de Haitio.

Post la puĉo, Usono adoptis sankciojn kaj la Organizaĵo de Amerikaj Ŝtatoj estigis propra-volajn sankciojn, kiuj havis kiel celon revenigi la registaron konstitucian.

Post la milita puĉo kontraŭ Aristide, la haitia registaro montris sian devontigon kun la ekonomia reformo sugestita de la internaciaj fondusoj, per la alpreno de specifaj ekonomiaj kaj fiskaj politikoj kaj la enpotencigo de leĝaroj ordonantaj la modernigon de ŝtataj entreprenoj.
Sub la ordono de la prezidanto René Préval (1996-2001), la ekonomia programo de la lando inkludis la liberaligon de la komerco kaj la tarifoj, kontrolon de la enspezoj de la registaro kaj pliigon de la fiskaj impostkolektadoj, reformo de la financa sektoro, kaj la privatigo de la ŝtataj entreprenoj.

## Ecoj de la ekonomio

La ekstera helpo estas esenca por la estonta ekonomia disvolviĝo de Haitio, la lando malplej evoluinta de Ameriko kaj unu el la plej malriĉaj de la mondo. Indikiloj sociaj kaj ekonomiaj montras ke Haitio falis sub aliaj landoj de malalta enspezo, aparte en la hemisfero, de kiam ĝi iniciatis la liberaligon de la ekonomio en la jardeko de la 1980-aj. La ekonomia stagno de Haitio estas la rezulto de netaŭgaj ekonomiaj politikoj, politika nestabileco, malabundeco de kultiveblaj teroj, media difekto, daŭra uzo de netaŭgaj teknologioj, manko de publika inversio en homaj rimedoj, migrado de grandaj grupoj de la loĝantaro labore kvalifikita kaj malforta ŝparado.

## Notoj
# Novjorka Botanika Ĝardeno

| Novjorka Botanika Ĝardeno |
| --- |
| New York Botanical Garden |
| botanika ĝardeno • eduka institucio • neprofitcela organizaĵo |
| Enirejo de la botanika ĝardenoEnirejo de la botanika ĝardeno |
|  |
|

| [Montri]  Estas |
| --- |
| botanika ĝardeno, eduka institucio, neprofitcela organizaĵo [+] |

 |
|

---

 |
| Lando | Usono |
| Municipo | Novjorko |
|

---

 |
| Koordinatoj | 40° 51′ 49″ N, 73° 52′ 42″ U (mapo)40.863611-73.878333
  [+] |
| Akvokolektejo | 1,01 km² (101 ha) [+] |
| Areo | 1,01 km² (101 ha) [+] |
| Poŝtkodo | 10458 [+] |
|

---

 |
|

|  |  |
| --- | --- |
| Novjorka Botanika Ĝardeno (Novjorko)DEC

|  |
| --- |
|  |

 |

 |
| Wikimedia | © OpenStreetMap |
| Novjorka Botanika Ĝardeno |
|

---

 |
| **Vikimedia Komunejo**:  **New York Botanical Garden** [+] |
| **En TTT**: Oficiala retejo [+] |
|  |

La **Novjorka Botanika Ĝardeno** (angle *New York Botanical Garden*) estas unu el la unuaj botanikaj ĝardenoj de Usono, situanta en municipo Bronkso en la urbo Novjorko. La ĝardeno havas 1 km², kaj gastigas 48 malsamajn ĝardenojn kaj kolektojn de plantoj. Ĝi estis deklarata nacia heredaĵo de Usono en 1967. Ĝi estas membro de IABĜ, kaj la internacia kodo estas **NY**. Ĝi ankaŭ havas bibliotekon pri botaniko kun pli ol 50 mil volumoj kaj eldonas plurajn librojn kaj periodaĵojn.

## Eksteraj ligiloj

* Oficiala retpaĝo angle
# Helico

Ĉi tiu artikolo temas pri movilo. Por aliaj signifoj vidu la artikolon helico (apartigilo).

| Helico |
| --- |
|  |
| Helico de ŝipo |
| **veturila parto • fluid accelerator • maŝinelemento • rotoro • propulsor • propulso** |
|  |

**Mov-helico** estas alohava ŝraŭbforma (helico-forma) aparato (movilo), uzanta la rotaciomomanton de motoro aŭ gasturbino por estigi tir-puŝforton en aero aŭ en akvo. Ĝi movas helpe de aloj, kiuj estas ekipitaj normalokaze steloforme.

## Efika principo kaj uzo

La alo estas tiel formita kaj direktita, ke ĝi estas oblikve aŭ asimetrie ĉirkaŭfluata dum la rotacio en la medio, ekz. aero aŭ akvo. Tiel estiĝas premo, kiu antaŭenpuŝas la pelitan objekton. Ĉiu unuopa alo kaŭzas dinamikan levoforton, oblikve direktitan (puŝon).

Helico de aviadilo "Corsair"
Tiuj efikoj movas la veturilojn, ĉefe ŝipojn, aerkusenajn boatojn, helican marĉoboaton, motorajn aviadilojn kaj helikopterojn, produktante aerfluegon per helico aŭ ventoliloj. La helico signifas en malvasta senco nur tiun aparaton, kiu transdonas povumon al la ĉirkaŭa medio. Per inverso de la rotciasencumo de helico, la movo de veturilo inversas.

La mala procezo, kiam io akceptas povumon el la ĉirkaŭa medio okazas ekz. ĉe energioprodukto per turbinoj aŭ ventradoj tra generatoro. Tiujn oni nomas kelkfoje repeleroj.

Teorie, la helico rigardeblas kiel rotacianta ´padelo (kun plata efika surfaco), kaj la estiĝanta levforto signifas la tirforton (movforton). Ĉar la ĉerande lokataj helicaj partoj moviĝas per la plej granda rapideco, oni povas atingi la plej grandan levforton. Ju pli la longeco de la padelo estas granda, des pli la tanĝanta rapideco estas alta; komparante helicon kun longaj aloj kaj helicon kun mallongaj aloj, por la sama randa rapideco la helico kun longaj aloj malpliiĝas. .

## Diversaĵoj

* ĝustigebla helico: ties aloj estas ĝustigeblaj al dezirata paŝo en ripozstato;
* variigebla helico: ties aloj estas eĉ ĝustigeblaj dum rotacio;
* aliaj: dekstruma, livuma helico; puŝa helico (produktanta kunpremon en sia ŝafto); tira helico (produktanta streĉon en sia ŝafto).

Rotacikontrolo de EP-3E Orion en la Usona mararmeo
Helicoj de Hecules C4 (RAF)
## Vidu ankaŭ

* Duobla helico
* Padelo
* Kavitacio (estiĝo de danĝeraj aerveziketoj)
# Ŝanhaja Franca Koncesio

Mapo de Ŝanhajo en 1935, montranta la Francan Koncesion en ruĝa.
La **Ŝanhaja Franca Koncesio** (en franca *Concession française de Changhaï*; en ĉina 上海法租界 *Shànghǎi Fǎ Zūjiè*) estis eksterlanda koncesio en Ŝanhajo, Ĉinio el 1849 ĝis 1946, kaj ĝi etendiĝis pli kaj pli fine de la 19a kaj komence de la 20a jarcentoj. La koncesio finis praktike en 1943 kiam la registaro de la Reĝimo de Vichy rezignis pri ĝi al la pro-japana puporegistaro de Nankino. La areo kovrita de la iama Franca Koncesio estis, dum multe de la 20a jarcento, unua rezideja kaj merkata distrikto de Ŝanhajo, kaj iĝis ankaŭ la centro de Katolikismo en Ŝanhajo. Spite la enorma disvolviĝo dum la lastaj jardekoj, la areo pluhavas distingan karakteron, kaj estas populara turisma destino.

## Referencoj

* Le Paris de l'Orient - Présence française à Shanghai, 1849-1946, ministère des Affaires étrangères français

## Bibliografio

* Maybon, Ch. B (1929) *Histoire de la Concession Française de Changhai*, Paris: Librairie Plon
* Cady, J. F. (1942) "The Beginnings of French Imperialism in the Pacific Orient", *The Journal of Modern History*, Vol. 14, No. 1 (Mar., 1942), pp. 71–87
* Willens, L (2010) "STATELESS IN SHANGHAI", Paperback: 328 pages, Publisher: China Economic Review Publishing Ltd

## Eksteraj ligiloj

* Xuhui Distrikta registara portalo Arkivigite je 2017-10-10 per la retarkivo Wayback Machine
# Monda Ekonomia Heroldo

|  |
| --- |
| Shìjiè Jīngjì Dǎobào 经济 导报 |
| **periodaĵo** |
|

---

 |
|

---

 |
|  |

Foto de la studento kaj aktivulo *Pu Zhikiang* dum la protestoj de majo 1989. Sur la papero estas skribita: "Ni volas gazetaran liberecon, asocian liberecon, kaj subtenas la *World Economic Herald* kaj ĝiajn ĵurnalistojn".
La **Monda Ekonomia Heroldo** (ĉine 经济 导报; pinjine Shìjiè Jīngjì Dǎobào, angle *World Economic Herald*) estis ĵurnalo bazita en Ŝanhajo, Ĉinio. Ĝi estis fondita en 1980 de *Qin Benli* (钦 本 立), kiu funkciis kiel ĝia ĉefredaktisto ĝis la Ŝanhaja registaro de la Komunista Partio de Ĉinio en majo 1989 malfondis ĝin, post la Protestoj sur placo Tian An Men.

La heroldo gajnis reputacion kiel unu el la plej influaj, rektaj kaj liberalaj semajnaj gazetoj en Ĉinio dum la 1980-aj jaroj, periodo de relativa libereco en la moderna historio de la lando. Ĝi renomis pro la publikigo de komentoj kaj novaĵoj celantaj puŝi politikan kaj ekonomian reformon en Ĉinio.
# Konsulo (diplomatio)

|  |  |
| --- | --- |
|  | Por aliaj signifoj, bv. rigardi la apartigilan paĝon: Konsulo |

**Konsulo** estas diplomatia agento komisiita por protekti en fremda lando la aferojn de la samregnanoj. Du aŭ pli landoj povas indiki la saman homon kiel konsulo en unu gastiganta lando.

Laŭ la Konvencio de Vieno pri Konsulaj Rilatoj, la funkcioj de konsulo estas:

1. protekti en la gastiganta ŝtato la the receiving State the interesoj de sendanta ŝtato kaj ĝiaj nacianoj, ĉu individuoj, ĉu negocaj entreprenoj, ĝis la limo de internacia leĝo.
2. pligrandigi la disvolviĝo de ekonomia, kultura, komerca kaj sciencaj rilatojn inter la ŝtatoj.
3. serĉi per laŭleĝaj metodoj la ekonomia, kultura kaj scienca estado de gastiganta ŝtato kaj informi pri ili.
4. eldoni pasportojn, dokumentoj kaj vizojn.
5. helpi nacianoj de sendanta ŝtato.
6. agi kiel notaro kaj civila registranto al samnacianoj.
7. sekurigi la heredrajtojn de nacianoj de sendanta lando.
8. surrigardi la infanojn kaj senkapabluloj de sendanta lando per gardo kaj tutelo se bezone.
9. reprezenti samnacianoj en tribunaloj ĝis la limo de loka leĝo.
10. transmisii juĝajn dokumentojn kaj demandajn leterojn aŭ preni pruvojn al tribulaloj de sendanta lando, ĝis la limo de internacia leĝo.
11. superrigardi ŝipojn kaj aviadilojn kiuj havas naciecon de sendanta lando, sen malavantaĝo de gastiganta lando.
12. agi alimaniere pro la interesoj de sendanta lando, se tio ne kontraŭas la leĝoj de gastiganta lando.
# Bain Capital

| Bain Capital |
| --- |
|  |
|  |
| **entrepreno entrepreno**  |
| **Dum** | 1984 - nekonata/nuntempe |
| **Jura formo** | limited partnership |
| **Fondintoj** | Bill Bain • Mitt Romney vd |
| **Sidejo** | John Hancock Tower |
| Lando | Usono |
| **Agokampo** | investa kapitalo |
| **filiaj kompanioj** | Domino’s Pizza vd |
| **Posedataj kompanioj** | Ampad • Ideal Standard vd |
| **TTT** | Oficiala retejo |
|  |

**Bain Capital** estas financa administradfirmao specialigita pri *privata akcio*, riskkapitalo, kredito kaj *heĝfondusoj*. Ĝi havas ĉefsidejon en Bostono, Usono. Bain Capital investas en larĝa gamo de sektoroj kaj geografiaj regionoj .

La firmao estis fondita en 1984 fare de Mitt Romney kaj aliaj partneroj de la konsultfirmao Bain & Company. Ekde ĝia komenco ĝi akiris aŭ investis en centojn da firmaoj, inkluzive de sed ne limigitaj al AMC Entertainment, Aspen Education Group, Brookstone, Burger King, Burlington Coat Factory, Clear Channel Communications, Domino's Pizza, DoubleClick, Dunkin' Donuts, D&M Holdings, Guitar Center, Hospital Corporation of America, Sealy, The Sports Authority, Staples Inc., Toys "R" Us, Warner Music Group kaj The Weather Channel, Atento, Inetum. La lasta akiro estis ITP Aero en septembro 2022 .

En frua 2012, la firmao administras ĉirkaŭ 66 miliardoj USD da investkapitalo. Ĝi havas 400 profesiulojn, la plej multaj el ili estas spertaj en konsultado, operacioj aŭ financaj servoj.

En junio 2023, Bain Capital estis rangita 13a en Private Equity International laŭ la rangotabelo de PEI de la 300 grandaj privataj financaj firmaoj en la mondo.

## Bibliografio

* Kosman, Josh.  (2009) *The Buyout of America: How Private Equity Is Destroying Jobs and Killing the American Economy*. Portfolio Hardcover. ISBN 978-1591843696.

* Kranish, Michael.  (2012) *The Real Romney*. Novjorko: HarperCollins. ISBN 978-0-06-212327-5.

## Referencoj

Ĉiuj referencoj bezonas esti en Esperanto...

## Eksteraj ligiloj

* Bain Capital (firmaa retejo)
# Zhu Rongji

| **Zhu Rongji** |
| --- |
|  |
| Persona informo |
| **Naskiĝo** | 1-an de oktobro 1928 (1928-10-01) (97-jaraĝa) en Ĉangŝa |
| **Lingvoj** | Nordĉina dialektaro • angla |
| **Ŝtataneco** | Ĉinio  Respubliko Ĉinio   |
| **Alma mater** | Ĉinghua Universitato - elektroteĥniko (–1951)  |
| Familio |
| **Patro** | Zhu Kuanshu (en)   |
| **Edz(in)o** | Lao An (en)    |
| **Infano** | Zhu Yunlai (en)   |
| **Parencoj** | Zhu Pian (en)  (praulo)  |
| Okupo |
| **Okupo** | politikisto  inĝeniero  negocisto   |
|  |

kun Vladimir Putin septembre 2001
**Zhu Rongji** (ĉine simpligite: 朱镕基, ĉine tradicie: 朱鎔基, kun tonsignoj Zhū Róngjī, laŭ transskriba sistemo Wade-Giles: Chu Jung-chi; naskiĝis la 20-an de oktobro 1928 en Ĉangŝao, provinco Hunano, Ĉinio) estas politikisto de la Popola Respubliko Ĉinio.

Ekde 1949 li membras en la Komunista Partio de Ĉinio. Inter 1947 kaj 1951 li studis ĉe la Universitato Qinghua en Pekino.

Inter 1987 kaj 1991 li estis urbestro de Ŝanhajo. En 1992 li iĝis vica ĉefministro en la Ŝtata Konsilio de la Popola Respubliko Ĉinio, kaj en 1998 ties ĉefministro. Krome li inter 1993 kaj 1995 estis prezidanto de la Ĉina Popola Banko.

En 2003 li pro maljuneco eksiĝis el la posteno de ĉefministro. Lia posteulo estis Wen Jiabao.

Zhu Rongji estas pranepo de la dinastio Ming.

## Eksteraj ligiloj

* anglalingva biografio pri li Arkivigite je 2012-07-09 per la retarkivo Wayback Machine

## Notoj

| Antaŭe: | Ĉefministro de Ĉina Popola Respubliko | Poste: |  |
| --- | --- | --- | --- |
| Li Peng | 1998–2003 | Wen Jiabao |
# Industria zono

Simbolo de industria zono.
**Industria zono** estas teritoria loko en kiu grupiĝas serio de industriaj aktivecoj, kiuj povas esti aŭ ne esti rilataj inter si, kiu estas en favora areo, kiu ĝenerale havas kelkajn el la jenaj karakteroj:

* energifonto.
* transporto kaj laborforto.
* situo kaj grando de la merkatoj aŭ areoj por servoj.
* facilo por impostoj kaj dogano kaj la disponeblo por ricevi publikajn servojn kaj aliajn kiuj povus esti esencaj por la sukcesa funkciado de fabriko.
* malproksimo for de la loĝejaj areoj.

La industriaj zonoj havas partikularecon disponi de necesa serio de servoj, kiel tiuj jenaj: liverado de elektra energio kaj de akvo kun diversaj tipoj de traktado, depende de la uzado postulita, kiel, por ekzemplo, kiel trinkakvo, netrinkebla akvo por industriaj kaldronoj, por malvarmigo ktp. La industriaj zonoj povas ricevi ankaŭ aliajn komunajn servojn, kiel sekurecaj servoj, pordokontrolo, traktado de uzita akvo, urbanizado, transportofaciloj, lumo kaj aliaj.

La desegno kaj planado de la instalado de industriaj zonoj rezultas en avantaĝoj por la industriaj instalaĵoj, kiuj tiel povas akurate ricevi la necesajn servojn, kaj por la urbocentroj kaj aliaj loĝejaj areoj, kiuj povas esti for de la eventualaj problemoj, kiuj povas deveni al la industria agado. Ebla malavantaĝo estas deviga veturado por laboristoj kiuj devas veni labori tien kaj apartigo de la vendejoj, oficejoj kaj aliaj servoj kiuj normale estas en urbocentroj kaj ne en industriaj zonoj, sed foje povas esti bezonataj por la industrioj kaj por la tieaj laboristoj (bazaroj, apotekoj, distrejoj ktp.).